b'\n_START_ARTICLE_\nBlues Incorporated\n_START_SECTION_\nHistorie\n_START_PARAGRAPH_\nKorner (f. 1928 \xe2\x80\x93 d. 1984) var medlem af Chris Barber jazz band i 1950\'erne, og m\xc3\xb8dte Cyril Davies (f. 1932 \xe2\x80\x93 d. 1964) der delte hans lidenskab for den amerikanske blues. I 1954 slog de sig sammen som duo, og begyndte at spille blues i Londons klubber, og \xc3\xa5bnede deres egen klub, The London Blues and Barrelhouse Club, hvor de fik blues spiller fra Amerika til at komme og spille . I klubbens tidlige dage spillede ogs\xc3\xa5 unge spirende musikere, inklusive Charlie Watts, Long John Baldry og Jack Bruce._NEWLINE_I 1961 dannede Korner og Davies Blues Incorporated, det f\xc3\xb8rste hvide R\xe2\x80\x99n\xe2\x80\x99B band i England , og sangeren Baldry (nogen gange erstattet af Art Wood), trommeslager Watts, bassist Bruce og saxofonist Dick Heckstall-Smith kom med i bandet. De sikrede sig en fast plads i Marquee Club, og fik en plade kontrakt med Decca Records, hvilken resulterede i en LP ved navnet R&B from the Marquee. Albummet, der blev udgivet sent i 1962, var faktisk indspillet i Decca studie i stedet for klubben ._NEWLINE_I 1962 fik Korner og Davies ogs\xc3\xa5 etableret en regul\xc3\xa6r "Rhythm and Blues Night" p\xc3\xa5 Ealing Jazz Club. Dette bragte mange flere fans af R\xe2\x80\x99n\xe2\x80\x99B sammen, inklusiv Mick Jagger, Keith Richards, Brian Jones, Rod Stewart, Paul Jones, John Mayall, Zoot Money og Jimmy Page, nogle af dem fik lejlighedsvis for en kort stund muligheden for at v\xc3\xa6re med i Blues Incorporated. Watt forlod gruppen omkring dette tid, og foreslog vellykket Ginger Baker som hans erstatning._NEWLINE_Tidligt i 1963 forlod Davies bandet for at danne sit eget, Cyril Davies\' All Stars, og blev erstattet i Blues Incorporated af Graham Bond . Blues Incorporated fik en nyt spillested i klubben The Flamingo Club , men kort tid efter forlod Bond, Bruce og Baker ogs\xc3\xa5 for at danne et nyt band ved navn The Graham Bond Organisation ._NEWLINE_Blues Incorporated koncentrerede sig hovedsagelig om deres live arbejde i stedet for, at lave kommercielle indspilninger. Derfor udgav gruppen kun to singler fra deres pladeselskab Parlophone: "I Need Your Loving\xe2\x80\x9d / \xe2\x80\x9dPlease Please Please" (1963), og "Little Baby" / "Roberta\xe2\x80\x9d (1964). Derefter fulgte en single fra pladeselskabet Fontana Records: "River\'s Invitation" / "Every Day I Have The Blues" ._NEWLINE_I 1964 udgav de Lpen At The Cavern and Red Hot From Alex, med den amerikanske Herbie Goins som forsanger, og Danny Thompson, senere med i bandet Pentangle, p\xc3\xa5 bass. P\xc3\xa5 tidspunktet for bandets sidste album Sky High, krediteret til Alexis Korners Blues Incorporated i 1964, var det Duffy Power som optr\xc3\xa5dte som forsanger . Korner opl\xc3\xb8ste til sidst bandet i 1967 .'